**Sajtóközlemény**

*the CoRe lab Fogyasztói Magatartáskutató Központ indulása*

**the CoRe lab** néven fogyasztói magatartáskutatással foglalkozó központ indult a Pécsiközgázon (Pécsi Tudományegyetem Közgazdaságtudományi Kar) 2019 első felében. Az innovatív marketingkutatási módszerekre fókuszáló labor eszközparkja lehetővé teszi, hogy a hagyományos marketingkutatási módszereken felül a munkatársak mobil és stabil szemkamerás méréseket (eye tracking) is végezzenek, valamint virtuális valóság technológiákat is alkalmazzanak a kutatások során.

A **the CoRe lab** egyik fő célja, hogy a Pécsiközgáz hallgatóinak kurzusok keretei között olyan gyakorlati tudást adjon át, melyet a munkájuk során a későbbiekben hasznosítani tudnak. Ebből a célból a Központ munkatársai folyamatosan dolgoznak együtt vállalati partnerekkel és hallgatókkal közösen különböző marketingkutatási problémákon. A **the CoRe lab**-ben dolgozó kutatók piackutatási tapasztalata támogatja, hogy a labor a vállalatok számára kutatási-tanácsadási szolgáltatást nyújtson.

A Központ számára fontos, hogy a kutatók tudományos vonalon is hasznosítani tudják a témában szerzett tudásukat, valamint a meglévő eszközparkot (többek között Tobii Pro Glasses 2 mobil és Tobii Pro X3-120 stabil szemkamerák), így ilyen jellegű kutatások is folyamatban vannak a labor falai között.

**További információ kérhető:**

Dr. Németh Péter, adjunktus

Pécsi Tudományegyetem Közgazdaságtudományi Kar

[nemeth.peter@thecorelab.hu](mailto:nemeth.peter@thecorelab.hu)

+36 30 35 47 420

[www.thecorelab.hu](http://www.thecorelab.hu)